procesaur/Wiki.mk huggingface dataset:
Капучино

Капучино — италијански пијалак, традиционално подготвен со еспресо, врело млеко и пена од млеко. Може да се употреби крем наместо млеко, а често се служи со цимет. Употребата на свежо млеко во рестораните и кафетериите е понов феномен и потекнува од 20 век, кога фрижидерите биле во редовна употреба.
1 Низ историја
Пиењето кафе во Европа станало вообичаено поради традиционалниот турски пијалак што бил мешавина на врела вода и кафе, а понекогаш се додавало и шеќер. Британците започнале да го филтрираат кафето уште во втората половина од 17 век што било прифатено во Франција и во континентална Европа. Во 19 век кафето се варело на различни начини и во посебно создадени направи, за домашна и јавна употреба.
Капучино напишано на италијански јазик (cappuccino) за првпат е споменато во 1930-те години во северна Италија. Капучиното се пие во Европа, Австралија, Јужна Америка и некои делови од Северна Америка. Во Италија, како и во поголемиот дел од Европа, капучино се пие наутро, најчесто за време на појадок, со колач.
Радомир Михајловиќ - Точак

Радомир Михајловиќ – Точак (Чачак, 13 јуни 1950) е српски рокенрол гитарист.
1 Животопис
Роден е 13 јуни 1950. година во Чачак.
Од својата петта година свири на разни жичени инструменти. На девет години почнува да свири гитара.
Едно време бил член на чачанската група ''Дечаци са Мораве''. Во тек на 1970. година свири по клубовите во Белгија.
Бил и гитарист и водечки композитор на групата Смак.
Снимил неколку соло синглови и издал еден соло албум ("Р. М. Точак“ - ''РТВ Љубљана 1976''). Ја компонирал музиката за филмот „Византиско сино".
Во Белград води сопствена школа за гитара.
Компонирал и музика за филм и театар.
1994година. ја добил наградата Кристална призма за музика во филмот „Византиско сино“.
Орден на Свети Сава

Орденот на Свети Сава бил државен орден во Кралството на Србија (1883—1918) и Кралството Југославија (1918—1945), а од 1945. до денес претставува највисоко одликување кое го доделува Српската православна црква.
1 Историја
Кнежевството Србија е прогласена за Кралство на 22 февруари/5 март 1882. година. Наредната година, 23 јануариа 1883, кралот Милан Обреновиќ донел указ со кој е востановен Орден на Свети Сава, истовремено е основан и Орден на Белиот орел. Орденот на Свети Сава е наречен по првоиот српски архиепископ Свети Сава, од царска и кралска фамилија Немањиќ.
На лицето на медалјонот се наоѓа икона на Светои Сава, окружен со овален прстен на кој се налоѓа натпис ''„Со својот труд постигна се“'' на црковнословенски јазик. Околу медалјонот е поставен емајлиран малтешки крст со краци во бело-сина боја. Помеѓу краците се поставени позлатени златни двоглави орли со круна. На лицето на медалјонот во времето на династијата Обреновиќ се наоѓале иницијали на кралот Милутин Први(М I). По Мајскиот преврат (1903), Србија станала парламентарно кралство на чело со династијата Караѓорѓевиќ, а кралот Петар I наставил во согласност со своите овластувања да доделува ордени на основа на указ. Во тоа врема на лицето на медалјонот иницијалите на кралот Милан се заменети со годината на востановување на орденот (1883).Орденот бил поделен во 5 степени и е доделуван на српски и странски државјани за заслуга на полето на културата,народна просвета,наука,јавни служби и Црквата,како и за заслуги према кралот,државата и нацијата,цивилни и војни лица.
Познатите работилници во Виена,главен град на Австрија како што се Роте & Синовац, Винцет Мајер и синови, Карл Фисмајстер и Г. А. Сајд изработувале орденски инсигнии сè до Првата балканска војна. Од 1912. до 1945. година орденските инсигнии ги изработувале познатите работилници , Артис Бертран во главниот град на Франција Париз и Браќа Игенен од Ле Локла во Шајцарија, а со основање на Кралството на Срби,Хрвати и Словенци изработката,покрај странските ја добиле и две домашни работилници — Сорлини од Вараждин и Гризбах & Кнаус од Загреб. Орденските инсигнии изработени по 1912. година се разликуваат по светлозелената боја на сакоси намесро првобитните темноцрвени.
Од 1986. година Орденот на Свети Сава го доделува Српската православна црква за заслуги на духовн, образовн и хуманитарно поле. Орденот се доделува и на духовни и свети поединци,заедници и организации се (се доделува на лица кои се наоѓаат на чело на организациите). Знакот (инсигнијата) на орденот се носи на лента околу вратот. За разлика од некогашниот петостепен државен,Орден на Свети Сава кој го доделува СПЦ,е поделен на три степени кои меѓусебе се разликуваат по бојата на лентата и инсигнии: I степен е со бела боја; II степен црвена, а III степен сина боја.
Антиген

Во имунологијата, антиген, односно генератор на антитела, е секоја супстанција која служи како целна одредница за рецепторите на стекнатиот имун систем, T-клеточниот рецептор, B-клеточниот рецептор или неговата секретирана форма, антителата.
1 Потекло на антигените
1.1 Егзогени антигени
Егзогените антигени навлегуваат во телото од надворешната средина, со инхалација, ингестија или инјектирање.
1.2 Ендогени антигени
Ендогените антигени се оние антигени кои се создаваат во клетките како резултат на нормалниот клеточен метаболизам, или поради вирусна или меѓуклеточна бактериска инфекција.
Слово љубве - Букви букс (издавачка куќа)

Слово љубве - букви букс е центар за издаваштво, промоција и претставување на автори и дела. Формирана е 2009 година, со седиште во Скопје. Издавачкиот центар од 2010 година објавува списание за книжевност и култура на српски јазик.
1 Работен тим
Седиштето се наоѓа на ул. Гемиџиска 16, Скопје. Работниот тим го сочинуваат:
* уредник: Гордана Јовиќ Стојковска
* уредник: Олгица Станковска
* главен и одговорен уредник на списанието: Фросина Стојковска
2 Издавачка дејност
Издавачката дејност на Слово љубве - букви букс е поделена на неколку едиции меѓу кои се издвојуваат: едицијата ''Моја'' (едиција на прва авторска книга); ''Везилка'' (едиција на речници); ''Преводи'' и ''Романи''.
Издавачки центар Слово љубве -букви букс соработува со други издавачи од регионот, посебно на превод и афирмација на современата македонска и српска книжевност. Во соработка со НВО Буквибукс реализира обуки, работилници и други јавни настани со цел на поширока афирмација на книжевно стваралаштво.
*''Вештица'', превод на српски јазик во соработка со Заджбина Петар Кочиќ Бања лука - Белград, Драги Михајловски, 2010
*''Бајазит и Оливера'', превод на српски јазик во соработка со Заджбина Петар Кочиќ Бања лука - Белград, Венко Андоновски, 2010
*''Тивкиот чекач'', роман, Драган Стојановски, 2011
*''Писма'', поезија, Сања Р. Петровиќ, 2011
*''Од друга страна'' - раскази, Фросина Стојковска, 2011 *''Пишанки или раскази на вересија'', раскази, Олгица Станковска, 2011 *''Ѕидање на сонцето'' - роман, Гордана Јовиќ - Стојковска, 2011
*''Потекло на зборот'' - антологија на аргентинскиот расказ, Фросина Стојковска, 2012
*''Астрологија, за сончевата година'', Снежана Штрковска, 2013
*''Српско македонски речник'', Гордана Јовиќ - Стојковска, Фросина Стојковска, Олгица Станковска, 2014
*''Мува,'' Олег Ајранов, 2015
*''Хрониките на пустинското семе'', Марија Јовчевска, 2015 *''Зидање сунца'' превод на српски јазик, Гордана Јовиќ - Стојковска, 2015
ОМУ „Владимир Арсовски“ - Неготино

Основно музичко училиште „Владимир Арсовски“ (официјално: Основно општинско музичко училиште „Владимир Арсовски“ - Неготино; скратено: ООМУ „Владимир Арсовски“) — единствено музичко основно училиште во градот Неготино, Општина Неготино.
Училиштето е именувано по македонскиот учесник во Шпанската граѓанска војна од Неготино, Владимир Арсовски.
1 Местоположба
Училиштето е сместена во бела двокатна градба на влезот во градот.
2 Историја
Училиштето било основано на 10 октомври 1979 година, кое подоцна било именувано од страна на Собранието на Општина Неготино по борецот од Шпанската граѓанска војна од Неготино, Владимир Арсовски (1910-1937). Наставата започнала во учебната 1980/81 година, откако се обезбедиле неопходните услови за започнување со работа на училиштето. Отпрвин, наставата била изведувана единствено од Даница Михајловиќ, која била и директор на самото училиште. Бројката на ученици се зголемувала низ годините.
Најпрвин, училиштето било сместено во подрумските простории на ОУ „Гоце Делчев“, во една училница со две пијанина.
Просторните услови биле најгорливиот проблем на училиштето, затоа што неколкупати ја менувало својата положба. По четири години, во 1984 година, се преселило во ОУ „Страшо Пинџур“, па во 1987 година во детската градинка, за во 1990 година училиштето да добие свои простории.
3 Настава
Во текот на првите три години на работењето се одвива само настава по пијано, а потоа инструменталниот оддел во 1983 година се надополнува со виолина, а во 1990 година со хармоника.
4 Опременост
Во училиштето има 5 кабинети и една помошна просторија. Состојбата со инструменти во училиштето е следна: 4 пијанина, 1 клавинова, 1 полуконцертно пијано (подарок од ФМУ – Скопје, 1995 г.), 24 виолини и 3 хармоники.
5 Кадар
Наставниот кадар кој работи во училиштето е следниот: Драги Станков – директор (2006-) и наставник по пијано, Лина Димова – наставник по хармоника и солфеж, Менча Богоевска – наставник по виолина и Влатко Иванов – наставник по пијано.
6 Галерија
Шлезвиг-Фленсбург

Шлезвиг-Фленсбург (|Schleswig-Flensburg; |Slesvig-Flensborg) — округ во сојузната покраина Шлезвиг-Холштајн, Германија.
Округот се граничи со (од југ надесно) окрузите Рендсбург-Екернферде, Дитмаршен и Северна Фризија, регионот Јужна Данска во Данска, слободниот град Фленсбург и Балтичкото Море.
1 Историја
Пишаната историја во областа започнува околу 800 година, кога била основана викиншка населба Хаитхабу. Подоцна, соседниот град Шлезвиг го презел местото на Хаитхабу и станал моќен град во текот на век. Подоцна, ја загубил својата моќ од страна на Либек.
Округот бил основан во 1974 година со спојување на поранешните окрузи Фленсбург-Ланд и Шлезвиг. Поради близината на Данска и историјата на областа, постои голем дел на Данци.
2 Географија
Областа е главно рамна. Шлај, фјорд на Балтичкото Море, е јужната граница на округот. Сета земја северно од Шлај и јужно од Фленсбург се смета за дел од полуостровот Ангелн. Ангелн бил древен дом на Германите, познати и како Англи, кои се преселиле во Англија во текот на раниот среден век.
3 Грб
Грбот прикажува два лава, претставувајќи го старото војводство Шлезвиг. Најдолу на грбот постои брановита линија, која го претставува Балтичкото Море и фјордовите.
4 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град
Милорад Б. Протиќ

Милорад Б. Протиќ бил српски астроном.
Бил роден на 6 септември 1911 во Белград.
Ги открил следниве астероиди:
* 1517 Београд, откриен на 20 март 1938, наречен по Белград
* 1550 Тито, откриен на 29 ноември 1937, наречен по Јосип Броз Тито
* 1554 Југославија, откриен на 6 септември 1940, наречен по Југославија
* 1564 Србија, откриен на 15 октомври 1936, наречен по Србија
* 1675 Симонида, откриен на 20 март 1938, наречен по кралицата Симонида
* 2244 Тесла, откриен на 22 октомври 1952, наречен по Никола Тесла
* 2348 Мишковиќ, откриен на 10 јануари 1939, наречен по Воислав Мишковиќ, директор на опсерваторијата во Белград.
Милорад Протиќ починал на 29 октомври 2001 година во Белград.
Владо Георгиев

Владимир Владо Георгиев (роден на 6 јуни 1976 година) ― црногорски поп пејач, композитор и текстописец.
1 Животопис
1.1 Семејство и личен живот
Георгиев е роден во Дубровник, СР Хрватска, од татко Драгољуб од Димитровград, Србија, и мајка Борка од Сараево, Босна <ref name = Kurir1> ',' Курир '', 21 септември 2010, Тој има постар брат, Саша. Кратко време по неговото раѓање, неговото семејство се преселило во Херцег Нови во Црна Гора, каде што израснал и живеел до 16-годишна возраст (околу 1993), по што тој и неговиот брат се преселиле во Белград
Тој вози мотори и патувал околу Европа со неговиот Харли-Дејвидсон. Тој, исто така, се искачил на Хималаите. Неговите други интереси вклучуваат морски спортови и чамци.
Во ноември 2020 година, на него му бил забранет влез во Црна Гора за време на немирите во земјата поради „причини за национална или внатрешна безбедност или јавно здравје“. Забраната била укината во јануари 2021 година, по промената на власта во Црна Гора.
1.2 Кариера
Георгиев има снимено три студиски албум до денес: ''Навика'' во 2001 година, ''Жена без име'' во 2003 година и ''Далечина'' во 2013 година. Во 2005 година Георгиев го објавил хит синглот ''Нисам љубоморан (Не сум љубоморен)''. По две години пауза, тој го објавил синглот ''До свитања (До зори)'', заедно со баладата наречени ''Ти и ја (Ти и јас)''. Во 2009 година Георгиев објавил два синглови повторно, ''Хеј ти (Еј)'', кој доживеал голем успех, заедно со балада насловена како ''Без тебе''.
Тој е музичар и композитор. Тој првично свирел хармоника и имал желба да стане голем џез музичар. Потоа тој почнал да свири пијано, синтисајзери и други клавијатурни инструменти. Тој станал познат аранжер и работел со многу екс-југословенски и странски ѕвезди. Потоа тој почнал да пишува песни за себе и за другите популарни ѕвезди во поранешна Југославија. Тој бил, исто така, продуцент на црногорскиот хип-хоп бенд Монтенигерс, и сè уште е пријател со пејачот Нигор. Георгиев и Нигор, го снимиле заедно синглот ''Тропски бар''.
Тој е меѓу најпопуларните пејачи и изведувачи во Србија и Црна Гора, и е многу популарен во сите екс-југословенски држави. Тој е сопственик на издавачка куќа ''Барба музика''. Тој е голем борец за правата на авторите.
Тој бил водител на српската верзија на талент-шоуто "The Voice" ("Први глас Србије") во 2011 и 2012 година.
2 Дискографија
2.1 Албуми
* ''Навика'', 2001
* ''Жена без име'', 2003
* ''Далечина'', 2013
2.2 Синглови
* ''Нисам љубоморан (Не сум љубоморен)'', 2005
* ''До свитања (До зори)'', 2007
* ''Хеј ти (Еј)'', 2009
Олимписки комитет на Србија

Олимписки комитет на Србија (ОКС) е национален олимписки комитет на Србија кој организира спортисти за натпреварување на Олиписките игри и на останатите помали спортски настани.
1 Историја
Олимпискиот комитет на Србија е основан на 23 февруари 1910 година под името ''Српски олимписки клуб'' на иницијатива на младите официри школувани во Франција, меѓу кои водечката улога ја имал Светомир Ѓукиќ. Основан во Белград, на четвртиот кат од хотел Москва, во 1911 година менува име во ''Централниот олимписки клуб'' а на 17 јули 1912 го добил името ''Олимписки комитет на Србија''. На конгрес во Стокхолм, кој траел од 4. до 17 јули 1912, примен е во Меѓународниот олимписки комитет, а Светомир Ѓукиќ станал член на МОК. За првпат на игрите спортистите од Србија се појавувиле на Олимписките игри во Стокхолм 1912 година. Првите олимпијци биле Душан Милошевиќ, трет во квалификациона група на 100 м (11,6) и маратонецот Драгутин Томашевиќ, кој заземал 37 место.
ATC код R06

1 R06A Антихистаминици за системска употреба
1.1 R06AA Аминоалкил етри
:R06AA01 Бромазин
:R06AA02 Дифенхидрамин
:R06AA04 Клемастин
:R06AA06 Хлорфеноксамин
:R06AA07 Дифенилпиралин
:R06AA08 Карбиноксамин
:R06AA09 Доксиламин
:R06AA10 Триметобензамид
:R06AA52 Дифенхидрамин, комбинации
:R06AA54 Клемастин, комбинации
:R06AA56 Хлорфеноксамин, комбинации
:R06AA57 Дифенилпиралин, комбинации
:R06AA59 Доксиламин, комбинации
1.2 R06AB Супституирани алкиламини
:R06AB01 Бромфенирамин
:R06AB02 Дексхлорфенирамин
:R06AB03 Диметинден
:R06AB04 Хлорфенамин
:R06AB05 Фенирамин
:R06AB06 Дексбромфенирамин
:R06AB07 Таластин
:R06AB51 Бромфенирамин, комбинации
:R06AB52 Дексхлорфенирамин, комбинации
:R06AB54 Хлорфенамин, комбинации
:R06AB56 Дексбромфенирамин, комбинации
1.3 R06AC Супституирани етилен диамини
:R06AC01 Мепирамин
:R06AC02 Хистапиродин
:R06AC03 Хлоропирамин
:R06AC04 Трипеленамин
:R06AC05 Метапирилен
:R06AC06 Тонзиламин
:R06AC52 Хистапиродин, комбинации
:R06AC53 Хлоропирамин, комбинации
1.4 R06AD Фенотиазински деривати
:R06AD01 Алимемазин
:R06AD02 Прометазин
:R06AD03 Тиетилперазин
:R06AD04 Метдилазин
:R06AD05 Хидроксиетилпрометазин
:R06AD06 Тиазинам
:R06AD07 Мехитазин
:R06AD08 Оксомемазин
:R06AD09 Изотипендил
:R06AD52 Прометазин, комбинации
:R06AD55 Хидроксиетилпрометазин, комбинации
1.5 R06AE Пиперазински деривати
:R06AE01 Буклизин
:R06AE03 Циклизин
:R06AE04 Хлорциклизин
:R06AE05 Меклозин
:R06AE06 Оксатомид
:R06AE07 Цетиризин
:R06AE09 Левоцетиризин
:R06AE51 Буклизин, комбинации
:R06AE53 Циклизин, комбинации
:R06AE55 Меклозин, комбинации
1.6 R06AK Комбинации на антихистаминици
:''Празна група''
1.7 R06AX Други антихистаминици за системска употреба
:R06AX01 Бамипин
:R06AX02 Ципрохептадин
:R06AX03 Теналидин
:R06AX04 Фениндамин
:R06AX05 Антазолин
:R06AX07 Трипролидин
:R06AX08 Пиробутамин
:R06AX09 Азатадин
:R06AX11 Астемизол
:R06AX12 Терфенадин
:R06AX13 Лоратадин
:R06AX15 Мебхидролин
:R06AX16 Дептропин
:R06AX17 Кетотифен
:R06AX18 Акривастин
:R06AX19 Азеластин
:R06AX21 Тритоквалин
:R06AX22 Ебастин
:R06AX23 Пиметиксен
:R06AX24 Епинастин
:R06AX25 Мизоластин
:R06AX26 Фексофенадин
:R06AX27 Дезлоратадин
:R06AX28 Рупатадин
:R06AX29 Биластин
:R06AX31 Хифенадин
:R06AX32 Сехифенадин
:R06AX53 Теналидин, комбинации
:R06AX58 Пиробутамин, комбинации
Амнести интернешенал

Амнести интернешенал (|Amnesty International - меѓународна амнестија) — невладина организација фокусирана кон заштитата на човековите права. Се спротивставува на акциите на владите и групите кои се обидуваат да ги спречат луѓето во користењето на нивните права. Организацијата е основана во 1961 во Лондон и е добитник на Нобеловата награда за мир 1977. Организацијата бара ослободување на политичките затвореници, обезбедува праведни судења за нив, бара укинување на смртната казна, тортурата и суровото постапување во затворите како и престанок со политичките убиства и прогонот на луѓе поради различното мислење. Делува независно од владата.
Аркадиуш Милик

Аркадиуш Кристјан "Арек "Милик (|Arkadiusz Milik; роден на 28 февруари 1988, во Тихи) — полски фудбалер, напаѓач на Јувентус и на полската репрезентација.
1 Настапи за репрезентација
Милик го направил своето деби за полската репрезентација против Јужна Африка на 12 октомври 2012 година.
Својот прв гол за репрезентацијата го постигнал во победата со 4-1 во пријателски натпревар против Македонија.
Фудбалска репрезентација на Полска
Година, Настапи, Голови
2012, 4, 1
2013, 2, 0
2014, 8, 5
2015, 8, 4
2016, 11, 1
2017, 3, 1
2018, 9, 1
2019, 4, 1
2020, 7, 1
2021, 5, 1
2022, 1, 0
Вкупно 62 16
2 Титули
2.0.1 Наполи
* Куп на Италија : 1
: 2019-2020
2.0.2 Јувентус
* Куп на Италија : 1
: 2023-2024
Неофашизам

Неофашизам — идеологија која се јавува после Втората светска војна, содржи важни елементи на фашизмот, т.е. со него сочинува континуитет.
Особините на неофашизмот можат да се применат на групи кои изразуваат одреден восхит спрема ликот и делото на Бенито Мусолини и Адолф Хитлер или спрема било кој друг фашистички водач, фашистичка држави или движење. Неофашизмот обично вклучува ултра национализам, популизам, антиимиграциска политика и/или понегде политички нативизам, антикомунизам, т.е. противење на парламентарниот систем и либералната демократија. Означувањето на некои групи како неофашистички можат да предизвикаат бурни реакции, поготово ако тоа се користи како политички епитет. Некои режими после Втората светска војна се опишани како неофашистички поради својата авторитативна политика.
Постфашизам е поим кој се применува на неколку европски политички партии кои застапуваат изменети облици на фашизмот и кои учествуваат во уставната политика.
1 Поврзано
* Фашизам
* Неонацизам
Едурне

Едурне Гарсија Алмагро (родена на 22 декември 1985 во Мадрид) попозната само како Едурне е шпанска поп пејачка, актерка и ТВ водителка.
Ја претставувала својата земја на Евровизија 2015 со песната ''"Amanacer"'' (превод на мак. Зора) освојувајќи го 21. место.
1 Приватен живот
Едурне е во врска со голманот на Манчестер Јунајтед, Давид де Хеја.
2 Студиски албуми
* Edurne (2006)
* Ilusión (2007)
* Première (2008)
* Nueva Piel (2010)
* Climax (2013)
* Adrenalina (2015)
ISO 3166-1 алфа-2

ISO 3166-1 алфа-2 — збир двебуквени државни кодови утврдени со ISO 3166-1 (дел од стандардот ISO 3166) на Меѓународната организација за стандардизација (ISO). Наменети се за претставување на земји, зависни територии и посебни подрачја од географски интерес. Претставуваат најзастапените кодови на ISO (другите се алфа-3 и бројчените) и најчесто се среќаваат како највисоки државни домени на семрежјето (со мали исклучоци). Воведени се во 1974 г., во првото издание на стандардот ISO 3166.
1 Примена
Кодовите на ISO 3166-1 алфа-2 се користат по различни пригоди или како дел од други стандарди. Во некои случаи овие кодови не се применуваат во целост.
1.1 Целосна примена
Кодовите на ISO 3166-1 алфа-2 целосно се применуваат во следниве стандарди:
Назнака, Назив на стандардот, Забелешка
ISO 3166-2, код на административна единица
ISO 3901, меѓународен стандарден записен код (ISRC)
ISO 4217, валутен код
ISO 6166, меѓународен идентификатор на хартии од вредност (ISIN)
ISO 9362, идентификатор на банка (BIC), наречени и SWIFT-кодови
ISO 13616, меѓународен број на банкарска сметка (IBAN)
ISO 15511, меѓународен стандарден идентификатор за библиотеки и сродни организации (ISIL)
UN/LOCODE, код на ООН за места во трговијата и превозот, ги користи Економската комисија за Европа на ООН
1.2 Нецелосна примена
Почнувајќи од 1985 г. ISO 3166-1 алфа-2 се применува во доменскиот именски систем (DNS) како највисоки државни домени (ccTLD). Речиси сите кодови доделени од IANA го следат овој стандард, но постојат неколку исклучоци. На пример, Обединетото Кралство, чиј алфа-2 код гласи GB, користи .uk наместо .gb, бидејќи UK посебна резервација по барање на Обединетото Кралство. Вакви исклучоци прават и други меѓународни организации како Светската организација за интелектуална сопственост (WIPO), Европската комисија, па дури и самата ООН во случаи како меѓународните автоознаки.
2 Поврзано
* Државен код
* Список на FIPS-кодови на земјите
Монс Селмерлев

Монс Петер Алберт Сален Селмерлев (роден на 13 јуни 1986) е шведски поп пејач и телевизиски водител.
Тој бил дел од неколку музичкото шоу ''Идол 2005'' каде го освоил петтото место, и бил победник во шоуто ''Let's Dance,''. Во 2007 година ја издал својата песна "Cara Mia," која станала голем хит во Шведска и со која настапувал на Мелодифестивален истата година. Селмерлев бил домаќин на ''Allsång på Skansen'' од 2011 до 2013 година.
На Мелодифестивален учествувал трипати во 2007, 2009 и во 2015 кога конечно победил.
Тој ја претставувал Шведска na Евровизија 2015 со песната "''Heroes''" (превод на мак. Херои) и завршил како победник освојувајќи 365 бодови, што претставува трет највисок бодовен резултат на Евровизија.
1 Дискографија
; Албуми
* 2007: ''Stand By For...''
* 2009: ''MZW''
* 2014: ''Barcelona Sessions''
; Синглови
* 2007:
** ''Cara Mia''
** ''Work Of Art (Da Vinci)''
** ''Brother oh Brother''
** ''All I Want For Christmas Is You'' (са Агнес Карлсон)
* 2008:
** ''Miss America''
Пулс

Во медицината, пулс означува чувство на чукањето на срцето осетено со прсти преку палпација на артерија. Пулсот може да се осети на било кое место кое дозволува една артерија да биде притисната наспроти коска, како кај вратот (каротидна артерија), на внатрешноста на лакотната јама (брахијална), на рачниот зглоб (радијална), препоните (феморална), зад коленото (поплитеална), близу скочниот зглоб (задна тибијална) и на стапалото (dorsalis pedis). Пулсот, како броење на артериското пулсирање во една минута, е истоветен со мерење на срцевата честота. Изучувањето на пулсот е познато како сфигмологија.
1 Поврзано
* Срцева честота
* Пулсометар
Пеперушка (вратоврска)

Пеперушка или папилотка — вид вратоврска чиј облик потсетува на пеперуга од каде и го добила името. Се прави од ткаенина во облик на лента која се врзува околу јаката на кошулата на симетричен начин, така што двата спротивни краја образуваат клучки. Ова е традиционален вид на пеперушки кој лицето што ја носи треба сам да ја врзе. Постојат и веќе врзани пеперушки, спремни за носење, кои се веќе сошиени, а лентата која оди околу вратот се закопчува. Овие пеперушки може да немаат лента околу вратот, а прицврстувањето да се врши на самата јака од кошулата.
Пеперушките може да бидат изработени од кој било материјал, но најчесто се изработуваат од свила, полиестер, памук, или некоја мешавина од материјали.
1 Поврзано
* Вратоврска
Шлезвиг (град)

Шлезвиг (|Schleswig; |Slesvig; јужнојитландски: ''Sljasvig''; |Sleswig) — град во североисточниот дел на сојузната покраина Шлезвиг-Холштајн, Германија. Претставува административно седиште на округот Шлезвиг-Фленсбург.
Во градот живеат околу 27.000 жители, а како главни стопански гранки се вбројуваат кожната и прехранбената. Своето име го добило од Шлај, фјорд во Балтичкото Море на чиј крај се наоѓа и од „вик“ или „виг“ што означува залив на старонордиски и дански јазик. Шлезвиг со тоа означува „залив во Шлај“. Постои и тврдење дека името на градот потекнува од западнословенското племе, кое живееле во „Славсвик“ помеѓу и век.
1 Географија
Градот се наоѓа на западниот крај на фјордот Шлај, кој ги дели двата полуострова Ангелн и Шванзен и е на западниот крај на шлезвишко-холштајнските висорамнини. Урбаното подрачје се наоѓа од 0 до 20 метри надморска височина. Браутското Езеро се наоѓа во градот.
Најблиски поголеми градови се Фленсбург, Хузум и Кил. Сојузниот автопат 7 поминува западно од градот. Автопатите Б76 и Б77 завршуваат во Шлезвиг, а Б201 поминува северно од градот. Железничката станица во Шлезвиг е станица за брзите и регионалните возови.
1.1 Клима
Климата во градот е влажна и морска. Просечната годишна температура е 8 °C, а просечните врнежи изнесуваат 925 mm.
2 Историја
Викиншката населба Хедеби, сместена јужно од денешниот град, била првпат спомената во 804 година. Била моќна населба во балтичкиот дел, која владеела со областа повеќе од 200 години. Во 1050 година, по неколку уништувања, населението се преселило на спротивниот брег на Шлај, во денешниот град Шлезвиг. Во 1066 година, Хедеби била конечно уништена и Шлезвиг станал дел од данското кралство.
Во 1544 година, замокот Готорф станал резиденција на локалните владетели. Војводите Готорф биле вазали на данските кралеви и владееле во денешна Шлезвиг-Холштајн. Во 1721 година, кога завршила Големата северна војна, војводите Готорф ја загубиле својата моќ и нивните поседи станале дански поседи. По Втората шлезвишка војна (1864), Шлезвиг бил припоен од Кралството Прусија.
3 Знаменитости
* Шлезвишка катедрала (1134) — главна градска црква, со гробот на кралот Фредерик I на Данска
* Замок Готорф (1161) — поранешна резиденција на војводите, со барокната градина Нојверк, во која се наоѓа Готорфскиот глобус
* Холм — старо рибарско село на брегот на Шлај
* Хедеби — викиншка населба
4 Познати жители
* Херман Вилхелм Бисен (1798–1868) — вајар
* Улрих фон Брокдорф-Ранцау (1869–1928) — политичар
* Јан-Ингвер Калсен-Бракер (р. 1984) — фудбалер
* Асмус Јакоб Карстенс (1754–1798) — сликар
* Јобст Хиршт (р. 1948) — спортист
* Херман-Бернхард Рамке (1889–1968) — генерал
* Ралф Ротман (р. 1953) — романописец
* Едвард Зелиг Саломон (1836–1913) — генерал
* Ханс фон Зект (1866–1936) — генерал
* Ернст Мулер-Бленсдорф (1896–1976) — вајар
Аренсхарде

Аренсхарде (|Arensharde; |Arns Herred) — општинска заедница во округот Шлезвиг-Фленсбург, во Шлезвиг-Холштајн, Германија. Нејзиното седиште е во Зилберштет. Била создадена на 1 јануари 2008 година од поранешните општински заедници Шуби и Зилберштет.
Општинската заедница Аренсхарде се состои од следниве општини:
# Болингштет
# Елингштет
# Холингштет
# Хисби
# Јибек
# Лиршау
# Шуби
# Зилберштет
# Траја
Мултиметар

Мултиметар (авометар, унимер, универзален мерен инструмент) — уред за вршење на електрични мерења, кој обично се состои од волтметар, омметар и амперметар во едно куќиште. Корисникот може да одбере која величина ќе ја мери со преклопка со повеќе положби. Исто така овозможено е попрецизно мерење со префрлање на преклопката во соодветниот мерен распон.
1 Видови
Мултиметрите се делат на два основни вида: аналогни и дигитални. Аналогните биле првите мултиметри и долго биле единствен вид, а денес сè помалку се произведуваат и користат.
Аналогниот мултиметар има скала на која величината се отчитува со помош на стрелка. Дигиталниот мултиметар има дисплеј на кој со бројки се испишува величината.
2 Приклучоци
На повеќето мултиметри постојат 4 посебни приклучоци за мерните кабли, често означени како COM, VOhm, mA, 10A. За мерење на отпорност и напон се користат приклучоците COM, VOhm, а за мерење на струја COM, mA, (за струи до 200 mA) и COM, 10A за поголеми струи од 200 mA, до 10A.
3 Поврзано
* Волтметар
* Амперметар
* Омметар
Шуби (амт)

Шуби (|Schuby) — поранешна општинска заедница во округот Шлезвиг-Фленсбург, во Шлезвиг-Холштајн, Германија. Седиштето на општинската заедница било во Шуби. Во јануари 2008 година била споена со општинската заедница Зилберштет за да ја создадат општинската заедница Аренсхарде.
Општинската заедница Шуби се состоела од следниве општини:
# Хисби
# Лиршау
# Шуби
Шуби

Шуби (|Schuby; |Skovby) — општина во округот Шлезвиг-Фленсбург, во сојузната покраина Шлезвиг-Холштајн, во северниот дел на Германија. Се наоѓа неколку километри западно од градот Шлезвиг.
Името доаѓа од данското „Сковби“, што означува „село во дрвјата“. Шуби се наоѓа на сојузниот автопа А7, на кој постои излез за општината.
Општината претставувала административно седиште на поранешната истоимена општинска заедница.
Зилберштет (амт)

Зилберштет (|Silberstedt) — поранешна општинска заедница во округот Шлезвиг-Фленсбург, во Шлезвиг-Холштајн, Германија. Седиштето на општинската заедница било во Зилберштет. Во јануари 2008 година била споена со општинската заедница Шуби за да ја создадат општинската заедница Аренсхарде.
Општинската заедница Зилберштет се состоела од следниве општини:
# Болингштет
# Елингштет
# Холингштет
# Јибек
# Зилберштет
# Траја
Лиршау

Лиршау (|Lürschau; |Lyrskov) — општина во округот Шлезвиг-Фленсбург, во Шлезвиг-Холштајн, Германија.
Во 1043 година, Лиршау било место битка помеѓу данско-норвешката војска под водство на кралот Магнус Добриот и вендската војска, во која Вендите биле поразени со многубројни жртви.
Зилберштет

Зилберштет (|Silberstedt; |Sølvested) — општина во округот Шлезвиг-Фленсбург, во Шлезвиг-Холштајн, Германија. Се наоѓа на околу 13 километри западно од градот Шлезвиг, на реката Трене.
Како општински единици се вбројуваат Бише, Есперштофт, Холм, Хининг, Краухајде, Розакер и Швитшау.
Општината претставува административно седиште на општинската заедница Аренсхарде.
Холингштет (Трене)

Холингштет (|Hollingstedt; |Hollingsted) — општина во округот Шлезвиг-Фленсбург, во Шлезвиг-Холштајн, Германија. Општината е сместена на реката Трене.
1 Историја
Тука, во 449 година се вели дека Англите пловеле со своите пловила преку реките Трене-Ајдер низ Северното Море до Велика Британија. Во карта од 1596 година, Холингштет е означено како товарно пристаниште.
Во текот на Викинзите, Холингштет служел како пристаниште за Хедеби на фјордот Шлај на Балтикот, пресекувајќи го долгиот пат околу полуостровот Јитланд. Плимите на Северното Море стигнувале до Холингштет, па така поголеми пловила можеле да пловат во реката, додека браната кај Колденбител не ја затворил Трене во 1570 година.
Во 826 година, Ансгар, апостолот на Северот, придружен од викиншкиот крал Харалд Кларк дошле од Мајнц, каде Харалд бил крстен и продолжиле кон Хедеби.
Во текот на ископувањата во и околу Холингштет биле пронајдени илјадници керамички садови, кои потекнуваат од и век, доказ за живиот свет и трговија.
Марко Фрапорти

Марко Фрапорти (|Marco Frapporti; р. ) — италијански професионален друмски велосипедист, кој вози за професионалната континентална екипа .
1 Достигнувања
;2005
: 3. Сиркуито дел Порто-Трофео Арведи
;2006
: 6. Трофео Чита ди Бреша
;2007
: 1. Џиро дел Канавезе
: 1. Пиколо Џиро ди Ломбардија
: 10. Копа Коли Бријантеи
;2008
: 2. Гран Премио Индустрија е Комерчо ди Прато
;2009
: 7. Краен пласман Џиро дела Провинција ди Гросето
::1. Етапа 2
: 7. Гран Премио дела Коста Етруски
: 8. Хел ван хет Мергеланд
: 8. Краен пласман Трка околу Турција
;2010
: 5. Гран Премио Бруно Бегели
: 10. Краен пласман Трка околу Британија
::1. Етапа 5
;2011
: 1. Етапа 1 Трка Бриксија
;2012
: 6. Гран Премио дела Коста Етруски
: 6. Трофео Лаигвелја
: 6. Џиро ди Тоскана
: 7. Краен пласман Џиро дела Провинција ди Реџо Калабрија
;2013
: 1. Етапа 4 Рут ду Суд
: 3. ГП Кантон Аргау
: 6. Џиро дел’Апенино
;2016
: 2. Краен пласман Четири дена Динкерк
;2017
: 2. Гран Премио ди Лугано
1.1 Распоред на резултатите на големите трки
Голема трка, 2010, 2011, 2012, 2013, 2014, 2015, 2016
Џиро, 138, 131, —, —, 108, 98, —
Тур, —, —, —, —, —, —, —
Вуелта, —, —, —, —, —, —, —
СО = се откажува; — = не учествувал
Сизиф

Сизиф — херој од старогрчката митологија, познат по персонификацијата на залудната работа.
Сизиф бил син на Еол (богот на ветровите) и бил најмудар во древните времиња. Се оженил со ќерката на Атлант, Меропа, една од Плејадите.
1 Живот и дела
Еднаш Сизиф му го покажал на речниот бог Азоп вртилиштето на Зевс, а овој за возврат му ветил дека ќе избие студен извор со вода во градот Елфира, подоцнежниотКоринт кој го основал самиот Сизиф. Поради тоа предавство Зевс решил да го казни Сизиф со тоа што го пратил богот на смртта Танатос да го одведе Сизиф долу во мрачното царство на Ад. Сизиф успеал да го закова богот на смртта така да никој на земјата не умирал додека не дошол Арес богот на војната да го ослободи. Откако Танатос се ослободил пак отишол по Сизиф. Но, итриот Сизиф знаел дека кога тогаш ќе дојдат по него па и наредил на жена си откако ќе го одведат да не го погребува неговото тело, нити да дава задушница или какви било жртви на боговите. Подземните богови Ад и Персефона долго време чекале жртва од жена му на Сизиф но попусто. Тогаш итриот Сизиф му рекол на Ад да го пушти за да отиде кај жена си и ја наговорил да почне да принесува жртви за боговите. Ад го пуштил, а овој нормално почнал пак да пирува и да се радува бидејќи бил единствениот кој успеал да се врати од царството на умрените. Ад многу лут и разгневен повторно го пратил Танатос и овој повторно му ја земал душата. Подземните богови токму за ова го осудиле Сизиф така што требало да тркала еден голем камен од рамницата па сè до врвот на еден рид. Кога мислел дека го истуркал на врвот, каменот му се лизгал од рацете и повторно се тркалал надолу, така што тој морал од почеток да го турка нагоре и никако не можел да стигне до целта. Затоа по примерот на тој безмислен напор на Сизиф, дури и денеска секој претежок или безмислен труд се вика „сизифов камен“ или „сизифов труд“.
2 Сизиф како мотив во уметноста и во популарната музика
* „Сизиф“ (англиски: ''Sysyphus'') — песна на британската рок-група „Пинк флојд“ од 1969 година.
3 Поврзано
''Митот за Сизиф'', есеј на Албер Ками.
Рејмонд Чендлер

Рејмонд Чендлер (англиски: ''Raymond Chandler'') (1888 - 1959) — американски писател.
1 Творештво
Чендлер е еден од најзначајните американски автори на 20. век во областа на детективската проза. Тој го презел суровиот и реалистичен стил на Дашиел Хемет, додавајќи делуно уметнички призвук поради што бил ценет и во академските кругови и од страна на серизоната книжевна критика. Неговите дела се преведени на околу дваесет јазици, а тој е синоним на „поезијата на насилството“ и за уметнички пристап во пишувањето детективска проза. Во рамките на овој жанр, Чендлер е најпознат по серијата раскази и романи за приватниот детектив Филип Марлоу.
Според неговите дела се снимени повеќе филмови: во 1943 година бил снимен филмот „Време за убивање“ според романот „Високиот прозорец“; во 1947 година bil снимен филмот „Дама во езерото“; во 1969 година бил снимен филмот „Марлоу“ според неговиот роман „Помалата сестра“; романот „Збогум, љубов моја“ доживеал три екранизации - „Убиство, мила моја (''Murder, my Sweet'')“ од 1942 година, „Соколот презема (''The Falcon Takes Over'')“ од 1944 година и „Збогум, љубов моја“ од 1975 година; како и филмот „Големата дремка (''The Big Sleep'')“ од 1946 и 1978 година.
Првата своја приказна, Чендлер ја објавил во списанието „Црната маска (''Black Mask'')“ на возраст од 45 години. Вкупно, тој напишал 23 куси раскази од кои само 15 биле објавени за време на неговиот живот како дел од збирката „Едноставна уметност на убиството“ од 1950 година. Во 2005 година, неговата новела „Пробај со девојката“ била објавена на македонски јазик од издавачката куќа „Темплум“, во превод на Зоран Попоски.
Галванометар

Галванометар — модел на аналоген амперметар за мерење на мали струи. Се состои од намотка сместена меѓу половите на перманентен магнет. Отчитувањето на величината се врши со стрелка која овозможува директно читање на поместувањето од градуирана скала. Често оваа скала во долниот дел има огледален коректор на паралакса со што се избегнуваат грешките при отчитување.
1 Опис на работата
Кога струјата проаѓа низ намотката на галванометарот, намотката станува електромагнет и се завртува во полето на перманентниот магнет. Меѓутоа, пружината настојува да ја врати намотката во првобитната положба. На намотката е споена стрелка која го покажува завртувањето на намотката. Кога магнетната сила ја урамнотежи силата на пружината, стрелката се запира и покажува колкава е струјата. Колку е поголема струјата, поголема е и магнетната сила на намотката и поголемо е завртувањето на намотката односно нејзината стрелка.
2 Историја
Апаратот му го должи своето име на Лујџи Галвани (Luigi Galvani). Првиот галванометар го конструирал Јохан Швајгер (Johann Schweigger) од Нирнберг, на универзитетот Хале на 16 септември 1820 година. Андре-Мари Ампер (André-Marie Ampère) дал свој придонес во развојот на галванометарот, а Леополдо Нобили (Leopoldo Nobili) го усовршил инструментот избегнувајќи го влијанието на Земјиното магнетно поле. Арсен д’Арсонвал (Arsène d'Arsonval) го пронашол моделот приспособен за мерење на многу мали струи.
3 Поврзано
* Амперметар
Борис Сарафов и Македонска крвава свадба

Војдан Чернодрински соработувал со Македонскиот комитет од Софија, особено по формирањето на театарската дружина Скрб и утеха. Чернодрински позајмувал пари од касата на Врховниот комитет, за потребите на неговата група. Комитетот кон крајот на 19 и почетокот на 20 век, го засилил своето влијание меѓу македонската емиграција во Бугарија, а од друга страна некои од неговите членови и претседатели имале мошне интересни ставови во врска со примената на македoнскиот народен јазик во литературата и театарската дејност, ова особено се однесува на Борис Сарафов .
Сарафов како претседател на Врховниот македонски комитет презел серија на активности за промоција на македонското револуционерно дело, оттука го покровителствувал Чернодрински и неговата Македонска крвава свадба, која требало да ја револуционизира македонската емиграција и да ја запознае пошироката јавност со состојбите во Македонија.
На 7 ноември (стар стил) 1900 година во салонот на Славјанска беседа била одржана праизведбата на Македонска крвава свадба. Изведувањето на пиесата минала во напната атмосфера. Стефан Каракостов истакнува дека: ''Поради интервенција на туѓа влада кај министерот претседател Тодор Иванчев, пиесета се забранува од власта, но претставата се одржува под силна заштита на вооружени четници''
Софискиот градоначалник издал налог на коњичката стража да ја растури публиката, а артистите не можеле да влезат во салонот.
Елина Борн

Елина Борн (родена на 29 јуни 1994) е естонска пејачка која што ја претставувала Естонија на Евровизија 2015 заедно со Стиг Раста со песната ''"Goodbye to Yesterday"''.  Борн претходно имала обид да ја претставува Естонија на Евровизија во 2013, со песната „Enough". Таа исто така го има освоено второто место во петтата сезона од ''Eesti otsib superstaari''.
1 Синглови
* "Enough" (2012)
* Miss Calculation (2013)
* Mystery (2014)
* Goodbye to Yesterday (2015) (заедно со Стиг Раста)
2 Студиски албуми
*''Elina Born''
Градина на исчезнатиот во акција

Градина на исчезнати во акција (на |גן הנעדרים‎) е спомен градина во Херцелска Гора во Ерусалим. Таа се наоѓа на гробиштата во Националниот војската и полицијата. Градината е посветена на Исчезнати во акција, кој погреб местото е познато од 1914 до денес, а исто така привремена споменикот на непознатиот војници планира да се пресели во Националниот Спомен сала кој ќе биде отворен во 2017 година во близина. Спомен вклучува имиња на еврејски и не-еврејски војници и офицери кои се служел во израелската армија и израелската полиција. основана во 1954 година кратко време по древната Еврејска пештера е откриена во близина на пример: Недостасува дел и стана градина на исчезнатите во 2004 година градината е меѓу кои и "празни гробови" со спомен-плоча со сите имиња на "Недостасува во акција "веднаш до споменикот на плоштад.
и привремени споменик на непозната војници, кој се планира да се пресели во Националниот Спомен сала, која е изградена на влезот на гробишта.
1 Галерија
ФК Легија Варшава

ФК Легија Варшава е полски фудбалски клуб од Варшава. Се натпреварува во Екстракласа, највисоко ниво на полските професионални фудбалски натпреварувања.
Основан е во 1916 во текот на воените операции во Првата светска војна, на Источниот фронт. Легија е еден од најуспешните полски фудбалски клубови во историјата, освојувајќи вкупно 10 првенства на полска, рекордни 16 титули во Купот на Полска и рекордни 4 во Суперкупот на Полска.
1 Титули
* Полско првенство: (15)
: 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020, 2021
:''Вицешампиони'' (14) : 1960, 1968, 1971, 1985, 1986, (1993,[2]) 1996, 1997, 2004, 2008, 2009, 2015, 2019, 2023
* Куп на Полска: (20)
: 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, 2018, 2023
:''Вицешампиони'' (6) : 1952, 1969, 1972, 1988, 1991, 2004
* Суперкуп на Полска: (4)
: 1989, 1994, 1997, 2008
:''Вицешампиони'' (5) : 1990, 1995, 2006, 2012, 2014
* Лига куп на Полска: (1)
: 2002.
2 Тренер
* Хенинг Берг (2013-2015)
Скршеница на коска

Фрактура на коска или скршеница на коска е медицинска состојба каде постои прекин во континуитетот на коската. Фрактурата може да биде резултат на дејството на јака сила или оптоварување врз коската, или резултат на дејството на мала сила доколку структурата на коската е ослабена од други медицински состојби како остеопороза, тумори, osteogenesis imperfecta (во овие случаи фрактурата се именува како патолошка фрактура).
1 Знаци и симптоми
Болката е доминантен симптом. И покрај тоа што самото коскено ткиво не содржи ноцицептори, скршениците се болни заради неколку причини:* Прекин во континуитетот на периостеумот со или без прекин на ендостеумот кои имаат ноцицептори.
* Отокот на околните меки ткива настанат од крварењето од оштетените периостални крвни садови прави болка поради притисок.
* Мускулните спазми кои тежнеат да ги задржат фрагментите на место.
Деформитетот, принудната положба на делот од телото, патолошката подвижност и крцкањето на фрагментите при движење се исто така дел од клиничката слика.
Оштетувањето на околните нерви или крвни садови, ’рбтениот мозок и нервните корени (кај фрактури на ’рбет), черепната содржина (кај фрактури на череп) можат да предизвикаат други специфични знаци и симптоми.
Нестероиден антиинфламаторен лек

Нестероидни антиинфламаторни лекови (скратено НСАИЛ) се класа на лекови кои имаат аналгетско и антипиретско дејство, а во поголеми дози и антиинфламаторно дејство.
Терминот ''нестероидни'' се користи за да се разликуваат од стероидите, кои меѓу широкиот спектар на дејства, имаат сличен антиинфламаторен ефект.
Најпознатите лекови од оваа група се: аспирин, ибупрофен и напроксен, кои се достапни без рецепт во повеќето држави.
1 Медицинска примена
НСАИЛ вообичаено се користат за третман на акутни и хронични состојби пропратени со болка и воспаление.
НСАИЛ претежно се користат во симптоматски третман на следниве состојби:* Остеоартритис* Ревматоиден артритис* Блага до умерена болка поради воспаление и ткивна повреда* Лумбаго* Инфламаторни артропатии (на пр. анкилозирачки спондилитис, псоријатичен артритис, реактивен артритис)
* Тениски лакт* Главоболка* Мигрена* Акутен напад на гихт* Дисменореја (менструална болка)* Метастатска болка во коски* Постоперативна болка* Мускулна вкочанетост и болка поради Паркинсонова болест* Пирексија (треска)* Илеус* Ренална колика* Макуларен едем* Трауматска повреда
2 Механизам на дејство
Повеќето НСАИЛ делуваат како неселективни инхибитори на ензимот циклооксигеназа (COX), инхибирајќи ги обата изоензими циклооксигеназа-1 (COX-1) и циклооксигеназа-2 (COX-2).
3 Несакани ефекти
Широката употреба на НСАИЛ значи дека несаканите ефекти од овие лекови се доста чести. Со употребата на НСАИЛ се зголемува ризикт за гастроинтестинални (ГИ), бубрежни и кардиоваскуларни несакани ефекти.
3.1 Гастроинтестинални
Главните несакани ефекти поврзани со употребата на НСАИЛ се однесуваат на директната и индиректната иритација на гастринтестиналниот (ГИ) тракт. НСАИЛ имаат двојно дејство врз ГИ тракт: киселите молекули директно ја иритираат гастричната мукоза, и инхибицијата на COX-1 и COX-2 ги намалува нивоата на заштитни простагландини. Инхибицијата на простагландинската синтеза во ГИ тракт предизвикува зголемена секреција на желудочна киселина, намалена секреција на бикарбонати и намалена секреција на мукус.
Чести гастроинтестинални несакани ефекти вклучуваат:* Наузеа/повраќање
* Диспепсија
* Гастрична улцерација/крвавење* Дијареја
Студентски збор

Студентски збор — македонска издавачка куќа со седиште во Скопје.
1 Издавачка дејност
* Блаже Тренески, ''Стојна ситноода'' (1981)* Љупчо Трпески, ''Влијанието на парите и кредитите врз стопанските движења – теориска и емпириска анализа'' (1983)
* Славка Манева, ''Ѕвездени перничиња'' (1998)
Убиец на коњ

„Убиец на коњ“ (англиски: ''Welcome to Hard Times/Killer on a Horse'') е американски филм од 1967 година, во режија на Барт Кенеди. Сценариото е дело на Барт Кенеди и Е. Л. Докторов. Главните улоги во филмот ги играат: Хенри Фонда, Џенис Рул и Кинан Вин. Филмот, кој трае 103 минути, е работен според романот на современиот американски писател, Е. Л. Докторов.
1 Содржина
Во филмот се раскажува за животот во градот Хард тајмс, во кој плашливиот градоначалник Вил Блу не ги заштитува граѓаните од постојаните грабежи на суровиот криминалец, познат како Човекот од Боди, кој го избегнува законот и го запалува градот, така што жителите мора да се одлучат: да го напуштат градот или да го изградат одново.
Теорија на заговор (филм)

Теорија на заговор (англиски: ''Conspiracy Theory'') е американски филм од 1997 година, во режија на Ричард Донер. Главните улоги ги играат: Мел Гибсон, Џулија Робертс, Патрик Стјуарт итн.
1 Содржина
Џери Флечер (го игра Гибсон) е вљубен во една жена (ја игра Робертс) која на ја набљудува од далеку, а која работи како државен службеник. Тој пак е голем критичар на државата и е опседнат со идејата дека на сите страни се случуваат разни тајни заговори. Меѓутоа, една од замислените приказни започнува да му се случува во стварноста. Непознати опасни луѓе сакаат да го убијат, а бегајќи од нив, тој верува само во жената која ја сака, а таа не го знае тоа.
Полуден град (филм)

Полуден град (англиски: ''Mad City'') е американски филм од 1997 година, во режија на Коста Гаврас. Главните улоги ги играат: Дастин Хофман и Џон Траволта.
1 Содржина
Сем Бејли (го игра Траволта), кој работи како чувар на природонаучниот музеј, разочаран поради добиениот отказ од работата, се решава на очаен потег: зема во заложништво група ученици кои го посетиле музејот. Новинарот Мак Бракет (го игра Хофман) случајно се наоѓа во музејот, кога се случува инцидентот, кој набрзо станува главна вест на медиумите ширум земјата. Притоа, за медиумите, важна е самата случка, а никој не е заинтересиран за причините кои довеле до него.
Рејчел се мажи

Рејчел се мажи (англиски: ''Rachel Getting Married'') е американски филм од 2008 година, во режија на Џонатан Дем. Главните улоги ги играат: Ен Хатавеј и Розмари Девит.
1 Содржина
Ким (ја игра Хатавеј) поминала девет месеци на рехабилитација од зависност од дрога. Нејзината сестра Рејчел (ја игра Девит) треба да се мажи и Ким заминува во домот на нејзиното семејство каде треба да се одржи свадбата. Набрзо, таму сите започнуваат да ја набљудуваат или озборуваат, знаејќи за нејзината состојба. Исто така, Рејчел и татко ѝ постојано се грижат за неа, но не знаат дека со тоа само вршат притисок врз неа.